**210/2016.(VI.9.) Kgy. sz. határozat**

1./ A Közgyűlés a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján a Szombathely, Aréna u. 8. szám alatt lévő ingatlan pincéjében található 96 m2 alapterületű helyiség ingyenes használatát 2016. június 15. napjától 2021. január 31. napjáig engedélyezi a Savaria Turizmus Nonprofit Kft. részére működésének elősegítése céljából.

A Közgyűlés a Kft. részére ingyenes használatot biztosít az alábbi feltételekkel:

* az ingyenes használati jogviszony időtartama 2016. június 15. napjától 2021. január 31. napjáig terjedő határozott időtartam,
* a helyiség fenntartásával, üzemeltetésével kapcsolatos költségek a használót terhelik,
* a használó a helyiséget kizárólag a feladatainak ellátására használhatja,
* a használó a helyiség használatát másnak nem engedheti át,
* a helyiséget az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.

2./ A Közgyűlés felhatalmazza a SZOVA Zrt. vezérigazgatóját, mint az ingatlan kezelőjének képviselőjét, hogy a Savaria Turizmus Nonprofit Kft.-vel az ingyenes használatra vonatkozó megállapodást megkösse.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt vezérigazgatója)

**Határidő**: 2016. június 15.